Romaleidae

Bactrophorinae
 Romaleinae


Romaleidae er en gruppe av rettvingene (Orthoptera)  og tilhører en familiegruppe blant  gresshoppene.  

 Utseende 
Middelsstore til meget store (noen arter over 25 cm lange), kraftige gresshopper. Denne familien omfatter de største av gresshoppene. Noen arter er kamuflasjefargede mens andre er ganske fargerike, ofte mørkbrune med røde flekker. Bakbeina er kraftige hoppebein, leggene piggete. Flygevingene er vanligvis velutviklede og ofte skarpt røde.

 Levevis 
Familien kan finnes i mange ulike miljøer, fra ørken til tropisk regnskog. Noen lever på bakken, men det finnes også arter som lever oppe i trekronene. Familien er planteetere, og enkelte kan gjøre noe skade i tropisk jordbruk. Mange arter har sterke farger som signaliserer at de er giftige (aposematisme), særlig gjelder dette nymfene. Noen kan lage en hvesende lyd når de blir forstyrret, eller skille ut et giftig skum fra spiraklene (åndehullene) på siden av kroppen.

 Utbredelse 
Romaleidae har flest arter i tropiske og varm-tempererte områder av Amerika. Videre finnes det noen få arter i tropisk Asia. De mangler i Afrika, Europa og Australia.

 Systematisk inndeling 

  vingede insekter (Pterygota) 
 Neoptera («nyvinger»)
 Orthopteroida  («gresshoppelignende insekter»)
 Orden rettvinger (Orthoptera) 
 Underorden gresshopper (Caelifera) 
 Overfamilie Acridoidea
 Familie Romaleidae Brunner von Wattenwyl, 1893
 Underfamilie Bactrophorinae Amédégnato, 1974 – ca. 195 arter
 gruppe Bactrophorini Amédégnato, 1974 – 17 arter
 gruppe Ophthalmolampini Descamps, 1977 – 155 arter
 gruppe Taeniophorini Brunner von Wattenwyl, 1893 – 23 arter
 Underfamilie Romaleinae Brunner von Wattenwyl, 1893 – ca. 265 arter
 gruppe Eurostacrini Amédégnato, 1997 – 5 arter
 gruppe Hisychiini Descamps, 1979 – 15 arter
 gruppe Leguini Amédégnato & Poulain, 1986 – 4 arter
 gruppe Phaeopariini Gigli-Tos, 1898 – 40 arter
 gruppe Procolpini Giglio-Tos, 1898 – 17 arter
 gruppe Romaleini Brunner von Wattenwyl, 1893 – 169 arter
 gruppe Trybliophorini Giglio-Tos, 1898 – 12 arter
 slekten Quitus Hebard, 1924 (ikke plassert til gruppe) – 3 arter

 Kilder 
 Liste over artene, fra Orthoptera Species File Online

 Eksterne lenker 

 Bildegalleri over nordamerikanske arter
 Norsk Entomologisk forening

Kategori:Gresshopper